Asociația Fălticeni Cultural organizează joi, 14 martie 2024, de la ora 18:00, Balul Vienez de la Fălticeni, ediția a III-a, eveniment ce va avea loc la Salonul Vienez al Hotelului "Turist".
Vor participa soliști și balerini de la Opera Națională din Iași, Essenza Quartet, Tango Expression, este pregătit valsul copiilor și al adolescenților, dar vor fi prezenți și alți invitați de onoare. Publicul se va întâlni cu soprana Nicoleta Maier, baritonul Andrei Yvan, pianista Adina Alupei, coregrafa Lorette Enache, balerinii: Georgiana Dumitrescu, Andrada Costin, Gabriel Scalschi, Andrei Tcaciuc. Evenimentul va fi prezentat de Ștefania Mihailescu. Președintele Asociației Fălticeni Cultural, pr. Vasile Liviu Mihăilă, a transmis că toate doamnele și domnișoarele vor primi un mic dar de la Viena. Deoarece locurile sunt limitate, sunteți rugați să vă rezervați din timp câte locuri doriți, la telefon 0743 102 992. Dress Code: Elegant. Intrarea este liberă, în limita locurilor disponibile, însă se recomandă o donație.